Na temelju članka 95. Zakona o komunalnom gospodarstvu (Narodne novine broj 68/18) te članka 32. stavka 1. točke 26. Statuta Grada Vukovara („Službeni vjesnik“ Grada Vukovara br. 4/09, 7/11, 4/12, 7/13, 7/15, 1/18 i 2/18-pročišćeni tekst) Gradsko vijeće Grada Vukovara na \_\_\_\_ sjednici održanoj \_\_\_\_\_\_\_. 2019. godine, donosi

**O D L U K U**

**o komunalnoj naknadi**

1. **OPĆA ODREDBA**

**Članak 1.**

Ovom Odlukom utvrđuju se:

* područja zona u Gradu Vukovaru za plaćanje komunalne naknade
* koeficijent zone (Kz) za pojedine zone
* koeficijent namjene (Kn) za način i rokovi plaćanja komunalne naknade
* rok plaćanja komunalne naknade
* nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade
* uvjeti i razlozi zbog kojih se u pojedinim slučajevima može odobriti privremeno oslobađanje od obveze plaćanja komunalne naknade.

1. **ZONE ZA PLAĆANJE KOMUNALNE NAKNADE**

**Članak 2.**

Komunalna naknada plaća se na području grada Vukovara, te naselja Sotin i Lipovača.

**Članak 3.**

U gradu Vukovaru određuje se ukupno pet zona za naplaćivanje komunalne naknade kako slijedi**:**

**Zona I.** (prva) obuhvaća prostor centra Vukovara omeđen crtom koja kreće od rijeke Dunav te ide ulicom Dunavski prilaz (desna strana) željezničkom prugom, rijekom Vuka, ulicama Ivana Gorana Kovačića, Frankopanskom, Trgom kralja Tomislava, ulicama Nikole Andrića, Stjepana Radića, Trgom Slavija (obje strane navedenih ulica i trgova) te usjekom koji ide preko kč. br. 3940 k.o. Vukovar do rijeke Dunav.

**Zona II.** (druga) obuhvaća prostor centra Borova naselja omeđen crtom koja kreće od spoja ulica Dvanaest redarstvenika i Kudeljarska te ide željezničkom prugom do granice sa Općinom Borovo, granicom sa Općinom Borovo i Ulicom Dvanaest redarstvenika do spajanja sa Kudeljarskom ulicom (obje strane navedene ulice).

**Zona III.** (treća) obuhvaća prostor između prve i druge zone i granica građevinskog područja grada Vukovara.

**Zona IV.** (četvrta) obuhvaća prostor građevinskog područja naselja Sotin i Lipovača.

**Zona V.** (peta) obuhvaća:

* Prostor između građevinskog područja Vukovara, Sotina, Lipovače i granica Grada Vukovara
* Prostor izdvojenih građevinskih područja Jakobovac i Ovčara
* Prostor Slobodne Podunavske zone Vukovar k.č. br. 4619/1, 4619/2, 4619/3, 4619/4, 4619/5, 4619/6, 4619/7, 4619/8, 4619/9, 4619/10, 4619/11, 4619/12, 4619/13, 4619/14, sve k.o. Vukovar,
* Prostor Poduzetničke zone „Priljevo“
* Prostor Vukovarske gospodarske zone
* Prostor Gospodarske zone „Dunav“
* Prostor tvorničkog kruga trgovačkog društva Borovo d.d., k.č. br. 47, 36/1, 37/1, 38/1, 39/1, 39/2, 39/3, 39/4, 39/5, 39/6 , 39/7, 39/8, 39/9, 39/10, 39/11, 39/12, 39/14, 39/15, 39/16, 39/17, 395/10, 395/11, 395/16, k.o. Vukovar“.

1. **KOEFICIJENT ZONA (Kz) ZA POJEDINE ZONE**

**Članak 4.**

Koeficijenti zona su:

1. Za I. zonu 1,00
2. Za II. zonu 0,90
3. Za III. Zonu 0,80
4. Za IV. Zonu 0,70
5. Za V. zonu 0,50
6. **KOEFICIJENTI NAMJENE (Kn) ZA POSLOVNI PROSTOR I GRAĐEVINSKO ZEMLJIŠTE KOJE SLUŽI U SVRHU OBAVLJANJA POSLOVNE DJELATNOSTI**

**Članak 5.**

Koeficijenti namjene ovisno o vrsti nekretnine i djelatnosti koja se obavlja, određuju se kako slijedi:

* poslovni prostor koji služi za obavljanje proizvodne djelatnosti 1,00
* poslovni prostori koji služe za obavljanje ugostiteljske djelatnosti

(barovi, restorani), djelatnosti putničkih agencija i turističkih operatora,

trgovina na veliko i malo 3,00

* poslovni prostori koji služe za obavljanje poslovne djelatnosti:

djelatnosti medicinska i stomatološke prakse

upravljačke djelatnosti; savjetovanje u svezi s upravljanjem, arhitektonske djelatnosti i inženjerstvo;

tehničko ispitivanje i analiza, znanstveno istraživanje i

razvoj, promidžba (reklama i propaganda)

i istraživanje tržišta 2,00

poslovni prostori koji služe za financijsko posredovanje, osiguranje, posredovanje nekretninama, igre na sreću i sportske kladionice, poslovni prostori koji služe za obavljanje pravne djelatnosti 6,00 poslovni prostori koji služe za obavljanje djelatnosti: opskrba plinom, naftom, parom i klimatizacijom 4,00

* poslovni prostori koji služe za ostale djelatnosti 1,50
* građevinsko zemljište koje služi u svrhu obavljanja poslovne djelatnosti 10% koeficijenta namjene koji je određen za poslovni prostor,
* hoteli, apartmanska naselja i kampovi na području grada Vukovara visina godišnje naknade iznosi 1,5% ukupnoga godišnjeg prihoda iz prošle godine

1. **NEKRETNINE VAŽNE ZA GRAD VUKOVAR KOJE SE U POTPUNOSTI OSLOBAĐAJU OD PLAĆANJA KOMUNALNE NAKNADE**

**Članak 6.**

Od obveze plaćanja komunalne naknade oslobađaju se u potpunosti nekretnine koje koriste:

1. Grad Vukovar u svim slučajevima u kojima bi kao vlasnik ili korisnik zgrada i građevinskog zemljišta bio neposredan obveznik plaćanja komunalne naknade,
2. Javne ustanove u vlasništvu Grada Vukovara i pravne osobe čija se djelatnost po zakonu financira iz Proračuna Grada Vukovara,
3. Odlagališta otpada,
4. Humanitarne organizacije,
5. Za obavljanje sportske djelatnosti,
6. Za odmor i rekreaciju građana javnog karaktera,
7. Javne knjižnice, čitaonice, arhivi, muzeji, galerije, kazališta i društveni domovi,
8. Sakralne građevine,
9. Groblja.
10. **UVJETI I RAZLOZI ZBOG KOJIH SE U POJEDINIM SLUČAJEVIMA MOŽE ODOBRITI PRIVREMENO OSLOBAĐANJE OD PLAĆANJA KOMUNALNE NAKNADE**

**Članak 7.**

1)     Na zahtjev vlasnika nekretnine odnosno ovlaštenog korisnika nekretnine u vlasništvu Republike Hrvatske ili Grada Vukovara, privremeno će se osloboditi od plaćanja komunalne naknade:

1.      Osobe koje su korisnici pomoći za uzdržavanje kod Centra za socijalnu skrb

2.      Osobe koje su ostvarile pravo na troškove stanovanja prema Odluci o socijalnoj skrbi Grada Vukovara

3.      Osobe koje primaju mirovinu sa zaštitnim dodatkom, dok ta prava traju.

Obveznici iz stavka 1. ovog članka zahtjev za oslobađanje od plaćanja komunalne

naknade podnose nadležnom Upravnom odjelu tijekom tekuće godine za koju traže oslobođenje.

Uz zahtjev za oslobađanje od plaćanja komunalne naknade obveznici su ovisno o razlogu oslobođenja, dužni dostaviti:

1.      Rješenje odnosno nalog o isplati zajamčene minimalne naknade Centra za socijalnu skrb.

2.      Dokument nadležnog Upravno odjela Grada Vukovara iz kojeg je razvidno da su za godinu za koju traže oslobađanje od plaćanja komunalne naknade ostvarili pravo na troškove stanovanja prema Odluci o socijalnoj skrbi Grada Vukovara.

3.      Rješenje ili potvrdu HZMO o ostvarivanju prava na zaštitni dodatak na mirovinu odnosno obavijest o mirovini.

U slučajevima iz stavka 1. ovog članka obveznik će se osloboditi plaćanja komunalne naknade za tekuću godinu.

**Članak 8.**

1. Obveznici plaćanja komunalne naknade koje izgrade objekt gospodarsko-poslovne namjene u Zoni V. za plaćanje komunalne naknade oslobađaju se plaćanja komunalne naknade za izgrađeni objekt od dana izvršnosti uporabne dozvole odnosno od dana početka korištenja nekretnine ako se nekretnina koristi bez uporabne dozvole i to:

* u prvoj godini 100%
* u drugoj godini 50% i
* u trećoj godini 25%.

1. Obveznik naknade iz prethodnog stavka dužan je izgrađeni objekt privesti namjeni u roku od tri godine od dana izvršnosti uporabne dozvole odnosno od dana početka korištenja nekretnine ako se nekretnina koristi bez uporabne dozvole, u protivnom obvezan je Gradu Vukovaru vratiti razliku iznosa za koji je zadužen i punog iznosa komunalne naknade, koji bi platio da nije oslobođen temeljem ove Odluke.

**Članak 9.**

1. Iznos oslobađanja od plaćanja komunalne naknade smatra se potporom male vrijednosti (De

minimis potporom).

Iznos koji bi obveznik iz stavaka 2. i 3. ovog članka mogao ostvariti oslobađanjem od

plaćanja komunalne naknade ne smije biti veći od iznosa 200.000,00 eura izraženo u

kunskoj protuvrijednosti po srednjem tečaju NBH na dan podnošenja zahtjeva za

oslobađanje od plaćanja komunalne naknade (u iznos od 200.000,00 eura ulaze sve

potpore male vrijednosti koje je obveznik primio u godini u kojoj je podnio zahtjev za

oslobađanje i u prethodne dvije fiskalne godine).

1. Ako se u postupku donošenja rješenja o oslobađanju od plaćanja komunalne

naknade utvrdi da bi iznos oslobađanja bio veći od 200.000,00 eura obveznik iz stavka 1.

ovog članka će biti oslobođen plaćanja komunalne naknade u razmjernom djelu (do iznosa 200.000,00 eura)

1. Obveznik iz stavka 1. ovog članka zahtjev za oslobađanje od plaćanja komunalne

naknade podnosi nadležnom Upravnom odjelu u roku 15 dana od dana zaprimanja rješenja o obvezi plaćanja komunalne naknade za tekuću godinu.

1. Obveznik iz stavka 1. ovog članka prvom zahtjevu za oslobađanje od plaćanja

komunalne naknade mora priložiti izjavu o korištenim potporama male vrijednosti za

potpore male vrijednosti koje je zaprimio u posljednje tri godine (godina u kojoj je podnio

zahtjev za oslobađanje i prethodne dvije fiskalne godine); izjavu koju djelatnost obavlja u

poslovnom prostoru, te po potrebi drugu dokumentaciju koju određuje nadležni Upravni odjel

Nadležni Upravni odjel o zahtjevu za oslobađanje od plaćanja komunalne naknade odlučuje

donošenjem rješenja.

1. Obveznik koji ostvari pravo na oslobađanje od plaćanja komunalne naknade, a

koji u poslovnom prostoru prestane obavljati djelatnost ili promjeni vrstu obavljanja djelatnosti u razdoblju za koje vrijedi oslobađanje od plaćanja komunalne naknade dužan je odmah po nastanku navedenih promjena pisanim putem obavijestiti nadležni Upravni odjel radi provođenja odgovarajućeg postupka.

1. Ako obveznik iz stavka 1. ovog članka ne postupi u skladu s odredbom stavka 5.

ovog članka Upravni odjel će provesti odgovarajući postupak i naplatiti iznos komunalne

naknade za koji je obveznik ostvario oslobađanje od plaćanja.

1. **ROKOVI PLAĆANJA KOMUNALNE NAKNADE**

**Članak 10.**

Komunalnu naknadu obveznik plaća mjesečno, na žiroračun Grada na temelju izvršnog rješenja, najkasnije do 20. u mjesecu za tekući mjesec.

Komunalnu naknadu za neizgrađeno građevinsko zemljište i komunalnu naknadu za garaže ukoliko je ista određena posebnim rješenjem obveznik plaća u jednom obroku najkasnije do 20. srpnja tekuće godine.

Za dospjele i neisplaćene obroke obračunava se zakonska zatezna kamata.

1. **ZAVRŠNE I PRIJELAZNE ODREDBE**

**Članak 11.**

Stupanje na snagu ove Odluke prestaje važiti Odluka o komunalnoj naknadi („Službeni vjesnik“ Grada Vukovara broj 11/11 i 6/15).

**Članak 12.**

Ova Odluka stupa na snagu osmog dana od objave u „Službenom vjesniku“ Grada Vukovara.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADSKO VIJEĆE

KLASA:

URBROJ:

Vukovar, \_\_\_\_\_\_\_\_\_\_ 2019.godine Predsjednik Gradskog vijeća

Tomislav Šota, dr.med.vet.